Ritratt: Wikipedia .td_uid_2_60f66a1489ecc_rand.td-a-rec-img{text-align:left}.td_uid_2_60f66a1489ecc_rand.td-a-rec-img img{margin:0 auto 0 0} Bliet u rħula fil-Ġermanja jinsabu f'riskju li jibqgħu bla dawl u ilma minħabba l-għargħar li laqtu lill-pajjiż il-ġimgħa l-oħra. Fir-reġjun ta' Ahrweiler, hemm madwar 30,000 ruħ mingħajr dawl, ilma, u gass, minħabba ħsarat fis-sistemi tad-drenaġġ u pipeline tal-gass ikkawżati mill-maltemp estrem. Is-Sindku tal-belt ta' Altenahr f'dan ir-reġjun, Cornelia Wiegand, qalet li "jidher li tant saret ħsara fl-infrastruttura li xi bnadi mhux se jkollhom ilma tax-xorb għal ġimgħat sħaħ". Minħabba n-nuqqas ta' ilma, fejn saħansitra l-provvista kollha nixfet, l-Organizzazzjoni tas-Salib l-Aħmar fil-Ġermanja kellha tibgħat żewġ tankijiet tas-7,000 litru 'l wieħed, u erba' tankijiet oħra bi kważi 4,000 litru ta' ilma tax-xorb fir-reġjun. Dan l-inċident wassal għal dibattitu favur li jkun hemm sistema ta' twissija aktar effiċjenti kontra d-diżastri naturali, u jekk sistema aħjar setgħetx tevita l-imwiet tal-163 ruħ li seħħew minħabba l-għargħar. Filwaqt li l-Professur Hannah Cloke, studjuża tal-ilma fl-Università ta' Reading, qalet li l-imwiet juru li s-sistema falliet bil-kbir, il-Ministru tal-Intern tal-Istat Herbert Reul qal li s-sistema mhijiex waħda ħażina. Huwa iżda, ammetta li s-sistema ta' twissija ma ħadmitx kif suppost. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f66a148a190_rand.td-a-rec-img{text-align:left}.td_uid_3_60f66a148a190_rand.td-a-rec-img img{margin:0 auto 0 0}